Κατάλογος Μητροπόλεων της Εκκλησίας της Ελλάδος

Στους παρακάτω δύο πίνακες παρουσιάζεται ο κατάλογος των Μητροπόλεων της Εκκλησίας της Ελλάδος, χωρισμένος διοικητικά στις Μητροπόλεις που ανήκαν στο ελληνικό κράτος ως τους Βαλκανικούς Πολέμους («Παλαιάς Ελλάδας») και αυτές των λεγομένων «Νέων Χωρών», οι οποίες προστέθηκαν μετά.

Στον κατάλογο δεν περιλαμβάνονται η Ιερά Αρχιεπισκοπή Κρήτης και οι οκτώ Μητροπόλεις της Εκκλησίας της Κρήτης. Η Εκκλησία της Κρήτης έχει σχετική αυτονομία από το Οικουμενικό Πατριαρχείο και δική της επαρχιακή σύνοδο και προκαθήμενο. Το ίδιο ισχύει και για τις πέντε Μητροπόλεις του Νομού Δωδεκανήσου (Ρόδου, Κώου και Νισύρου, Λέρου, Καλύμνου και Αστυπαλαίας, Καρπάθου και Κάσου και Σύμης, Τήλου, Χάλκης και Καστελλορίζου) και την Ιερά Πατριαρχική Εξαρχία Πάτμου, οι οποίες υπάγονται διοικητικά απ' ευθείας στο Οικουμενικό Πατριαρχείο επειδή αποτελούσαν, μέχρι το 1947, Ιταλική κτήση, ενώ την επομένη χρονιά (το 1948) τα Δωδεκάνησα ήταν η τελευταία περιοχή που ενσωματώθηκε και επίσημα με την Ελλάδα.
thumb|right|250px|Χάρτης εκκλησιαστικών δικαιοδοσιών

## Μητροπόλεις της Αυτοκεφάλου Εκκλησίας της Ελλάδος (Παλαιάς Ελλάδας)
Οι Ιερές Μητροπόλεις της Αυτοκεφάλου Εκκλησίας της Ελλάδος, περιλαμβάνει τις έξης περιοχές:
* Τις περιοχές που απελευθερώθηκαν το 1832: την Πελοπόννησο, τη Στερεά Ελλάδα, τις Κυκλάδες και τις Σποράδες.
* Τις περιοχές που απελευθερώθηκαν το 1864: τα Επτάνησα.
* Και τις περιοχές που απελευθερώθηκαν το 1881: τη Θεσσαλία (εκτός από την περιοχή της Ελασσόνας, η οποία απελευθερώθηκε το 1913) και μέρος της Ηπείρου (η μισή έκταση του Νομού Άρτης και ένα μικρό μέρος του Νομού Ιωαννίνων).
* Ορισμένες Ιερές Μητροπόλεις φέρουν ιστορικές ονομασίες για καθαρά Ιστορικούς λόγους από τις οποίες μία προέρχεται από ονομασία που δεν ανήκει σήμερα στην Ελληνική Επικράτεια όπως: **Χαλκηδόνος** (ονομασία που προέρχεται από την Παλαιά Χαλκηδόνα (σήμερα συνοικία της Κωνσταντινούπολης), από την οποία κατάγονται οι πρόγονοι των κάτοικων της περιοχής, ως αντίστιξη στην Νέα Χαλκηδόνα) **Θεσσαλιώτιδος** (αναφέρεται στην αρχαία Θεσσαλιώτιδα της Θεσσαλίας, περιοχή που σήμερα ταυτίζεται με την γεωγραφική έκταση του πρώην Νομού Καρδίτσας), **Φαναριοφερσάλων** (παλαιά ονομασία της πόλης των Φαρσάλων, η άλλη ιστορική ονομασία για τα Φάρσαλα είναι η **Παλαιοφάρσαλος**, που χρησιμοποιείται από τον ΟΣΕ), **Ωλένης** (η αρχαία Ωλένη Ηλείας), **Παροναξίας** (ονομασία που προέρχεται από τις λέξεις Πάρος και Νάξος, αντικατοπτρίζοντας τα δυο νησιά), **Δημητριάδος** (η αρχαία Δημητριάδα Μαγνησίας) και **Τρίκκης** (στην αρχαία Τρίκκη, σημαντική πόλη της θεσσαλικής τετραρχίας της Εστιαιώτιδας, και κατά επέκταση στα σημερινά Τρίκαλα).

## Μητροπόλεις του Πατριαρχικού Οικουμενικού Θρόνου (Νέων Χωρών)
Οι Ιερές Μητροπόλεις των «Νέων Χωρών», περιλαμβάνουν τις περιοχές που απελευθερώθηκαν μετά τους Βαλκανικούς πολέμους, ως εξής:
* Τις περιοχές που απελευθερώθηκαν το 1913: τη Μακεδονία, την Ήπειρο (εκτός από τη μισή έκταση του Νομού Άρτης και μικρό μέρος του Νομού Ιωαννίνων παράδειγμα οι Καλαρρύτες Ιωαννίνων), τα Νησιά του Βορειοανατολικού Αιγαίου και μικρό μέρος της Θεσσαλίας (μονάχα η περιοχή της Ελασσόνας).
* Τις περιοχές που απελευθερώθηκαν το 1920: τη Θράκη. Συγκεκριμένα στην Θράκη δεν περιλαμβάνονται στην γεωγραφική υπαγωγή των τοπικών μητροπόλεων, πολλοί οικισμοί και χωριά (κυρίως σε Ροδόπη και Ξάνθη, τα λεγόμενα Πομακοχώρια (Χριστιανικοί ορθόδοξοι οικισμοί δεν υπάρχουν συγκεκριμένα στους Δήμους Μύκης και Αρριανών), καθώς και ορισμένοι οικισμοί του Έβρου) επειδή υπάρχει η Μουσουλμανική μειονότητα Δυτικής Θράκης, οι οποίοι απαλλάχθηκαν από την ανταλλαγή πληθυσμών με την Συνθήκη της Λωζάνης το 1923, και πολλοί οικισμοί στην συγκεκριμένη περιοχή είναι αλλόθρησκοι, κατά τους εκκλησιαστικούς κύκλους.
* Ορισμένες Ιερές Μητροπόλεις φέρουν ιστορικές ονομασίες για καθαρά Ιστορικούς λόγους από τις οποίες πολλές περιοχές που προέρχονται οι ονομασίες δεν ανήκουν σήμερα στην Ελληνική Επικράτεια όπως: **Τραϊανουπόλεως** (η Αρχαία Ρωμαϊκή Τραϊανούπολη), **Καμπανίας** (Ρουμλούκι, Τουρκικής προέλευσης ονομασία, για τον κάμπο της Ημαθίας), **Νέας Κρήνης** (ονομασία που προέρχεται από την Κρήνη Ερυθραίας της Μικράς Ασίας, από την οποία κατάγονται οι πρόγονοι των κάτοικων της περιοχής), **Δρυϊνουπόλεως** (Δρόπολη, η Δρόπολη σήμερα ανήκει στην Αλβανία), **Πωγωνιανής** (Πωγώνι, το Πωγώνι σήμερα είναι μοιρασμένο σε Ελλάδα και Αλβανία), **Νεαπόλεως** (αναφέρεται η παλαιά ονομασία της Καβάλας), **Πολυανής** (αναφέρεται στην Παλαιά Δοϊράνη (Πολυανή), χωριό που ανήκει σήμερα στην Βόρεια Μακεδονία) και **Περιθεωρίου** (στην αρχαία Αναστασιούπολις - Περιθεώριον).
* Εξαίρεση αποτελεί το Άγιον Όρος, το οποίο αυτοδιοικείται με τους δικούς του θεσμούς βάσει του Καταστατικού Χάρτη του Αγίου Όρους του 1924.

Οι 36 Μητροπόλεις των Νέων Χωρών, παραχωρήθηκαν «επιτροπικώς» και υπό δέκα ρητούς όρους και υπάγονται πνευματικά στο Οικουμενικό Πατριαρχείο σύμφωνα με την Πατριαρχική και Συνοδική Πράξη της 4ης Σεπτεμβρίου 1928.

## Παραπομπές


## Πηγές
* Κατάλογος Μητροπόλεων από την επίσημη ιστοσελίδα της Εκκλησίας της Ελλάδος 
* Η Ορθοδοξία στην Ελλάδα. Κατάλογος τοποθεσιών - Православ'я в Греції. Каталог сайтів

*